Breski sendiherrann á ferð í Grundarfirði Stuart Gill , breski sendiherrann á Íslandi , fór í heimsókn til Grundarfjarðar síðastliðinn mánudag og kynnti sér starfsemi tveggja fyrirtækja , Soffaníasar Cecilssonar og FISK , auk þess sem hann skoðaði Fjölbrautaskóla Snæfellinga . Að þessu loknu fór hann í hvalaskoðun með Láka Tours . Á heimasíðu Grundarfjarðarbæjar segir að sendiherrann hafi viljað kynna sér Grundarfjörð því fjöldi breskra ferðamanna hafi komið þangað í skipulögðum ferðum í vetur í hvalaskoðun . Þá hafi hann haft sérstakan áhuga á að sjá starfsemi sjávarútvegsfyrirtækja . „ Það er okkur Grundfirðingum mikill heiður að fyrirsvarsmenn erlendra ríkja á Íslandi hafi sérstakan áhuga á að kynna sér atvinnulíf og mannlíf í Grundarfirði , “ segir jafnframt á vefsíðu Grundarfjarðarbæjar .